Taba ye nngwe ya go makatša ka bana ba Meisie ke gore ba be ba sa ipitše ka sefane sa Makhado. Basi le Mami ba be ba re sefane sa bona ke Williams. Bobedi bja bona ba be ba sentšwe ke mmagobona. Lehono bobedi ke diphoofolo. Mami ke moimana, ga a tsebe le gore o sentšwe ke mang. Mmagwe o lemogile, o tuka mollo, ga a tsebe gore a ka tšea eng a beya. O phela a kgotsa, a bolela a nnoši, o ka re o tla gafa. Ge mmagwe a mmotšiša gore morwalo o o tšea kae, Mami o be a tla fotlela mmagwe gore a be a tsebe mo a thomilego. Le mo mokgobeng ge batho ba mo lebelela mo dimpeng o be a ba tswirinya, a be a fetša ka go re: "sies!" Ge ba tloga Galilea, Jesu le barutiwa ba gagwe ba tshela Noka ya Jorodane gomme ba tšea tsela yeo e phatšago Perea yeo e yago borwa. La mafelelo ge Jesu a be a le Perea, o ile a botša Bafarisei molao wa Modimo wa mabapi le tlhalo. (Luka 16:18) Bjale ba tsoša taba yeo gape e le gore ba leke Jesu.